Diari Oficial de la Generalitat Valenciana


Sumari del DOGV 3280, del 07-07-1998 (1998/5568)

ORDRE de 24 de juny de 1998, de la Conselleria de Benestar Social, per la qual es regulen i es convoquen ajudes per a la potenciació de l'accessibilitat al medi físic, mitjançant l'eliminació de barreres arquitectòniques, urbanístiques i de la comunicació per a 1998.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3280

Data del DOGV
:   07-07-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/5568


Data del document
:   24-06-1998

Organisme emissor
:   Conselleria de Benestar Social

Tipus de document
:   Ordre

ORDRE de 24 de juny de 1998, de la Conselleria de Benestar Social, per la qual es regulen i es convoquen ajudes per a la potenciació de l'accessibilitat al medi físic, mitjançant l'eliminació de barreres arquitectòniques, urbanístiques i de la comunicació per a 1998. [1998/X5568]
  
L'eliminació de barreres de tot tipus, amb la finalitat de potenciar l'accessibilitat al medi físic, és assumida avui per la ciutadania com una necessitat d'habitabilitat en un entorn normalitzat i acollidor, on la convivència sense entrebancs facilita la percepció d'una societat més igualitària que comparteix sense discriminacions el dia a dia amb la totalitat de veïns.
  
El repte d'aconseguir aquest entorn normalitzat, a més d'haver sigut assumit pels col·lectius més directament afectats, ha esdevingut un objectiu prioritari de la Generalitat Valenciana, amb un suport continu per tal de superar greuges mantinguts i considerats excusables pel costum.
  
El suport des de l'àmbit públic, en compliment del manament constitucional de dur a terme una política d'integració, s'ha materialitzat en una incorporació progressiva a l'ordenament jurídic de la temàtica d'accessibilitat en diferents àmbits, així com en una intervenció directa o motivadora com ara l'organització de cursos adreçats a professionals de l'arquitectura o l'enginyeria, en la convocatòria de premis a projectes de fi de carrera, o de premsa, ràdio i televisió, així com els premis escolars ?Per a Evitar Entropessades?.
  
L'esmentada política d'integració des de l'àmbit públic necessita una implicació decidida dels agents socials, dels sectors afectats i, en general, de la societat civil. Per això, es consoliden les ajudes concedides per aquesta Conselleria de Benestar Social per a la potenciació de l'accessibilitat al medi físic, mitjançant l'eliminació de barreres arquitectòniques, urbanístiques i de la comunicació, amb aquesta convocatòria per a l'exercici 1998, amb la finalitat de compartir despeses entre les persones beneficiàries i l'administració, permetent una adaptació en els àmbits esmentats que es destinen a un ús públic, així com l'execució de les normes que sobre accessibilitat i eliminació de barreres s'estableixen en el Decret 193/88, del Govern Valencià.
  
Per això, i en virtut de les facultats atribuïdes pel Decret 37/97, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Títol I
  
Ajudes i subvencions
  
Article 1. Objecte
  
Aquesta ordre té com a finalitat la convocatòria d'ajudes per tal de contribuir al finançament de les despeses derivades de l'eliminació de barreres arquitectòniques, urbanístiques i de la comunicació que faciliten l'accessibilitat als espais i als edificis públics a totes les persones.
  
Article 2. Àmbit
  
L'eliminació de barreres arquitectòniques fa referència als àmbits següents:
  
1. Urbanístic: vies, espais, jardins i elements d'ús públic. Les condicions d'accessibilitat urbanístiques a les quals s'han de sotmetre estan previstes en l'article 3 del Decret 193/1988, del Govern Valencià, pel qual s'aproven les Normes per a l'Accessibilitat i l'Eliminació de Barreres Arquitectòniques, i els paràmetres que en permeten el compliment es detallen en l'annex I d'aquest decret.
  
2. Arquitectònic: edificis de titularitat pública o privada destinats a una activitat de pública concurrència. Les condicions d'accessibilitat arquitectònica que han de coincidir en aquests edificis es recullen en l'article 4 de l'esmentat Decret 193/1988 que, en l'annex II, indica els paràmetres pels quals se'n regeix el compliment.
  
3. De la comunicació: establiment de mecanismes i d'alternatives tècniques per a fer accessibles els sistemes de comunicació i de senyalització en els àmbits primer i segon.
  
L'adaptació dels espais i dels edificis es pot dur a terme mitjançant obres que reformen el que hi ha, o mitjançant equipaments que milloren les infrastructures i d'aquesta manera faciliten l'ús.
  
Article 3. Sol·licitants
  
Podran beneficiar-se d'aquestes ajudes les entitats públiques, les persones físiques i les persones jurídiques de caràcter privat (amb finalitat de lucre o sense) que desitgen dur a terme l'eliminació de barreres en els àmbits que figuren en l'article anterior.
  
Article 4. Obligacions de la persona beneficiària
  
1. Atendre els requeriments de l'òrgan competent en matèria de serveis socials d'acord amb la demanda de serveis, i respectar sempre les característiques de l'entitat i l'adequada qualitat d'aquests.
  
2. Començar les obres en el termini màxim de dos mesos comptadors des de la notificació de la concessió de l'ajuda, i dins d'aquest termini s'ha de presentar:
  
a) Contracte d'adjudicació d'obres.
  
b) Programa d'actuació que garantisca l'execució de les obres en l'exercici per al qual es concedeix la subvenció.
  
3. Assumir l'aportació econòmica per la diferència entre l'import de la concessió i el cost total de la inversió per a la qual es sol·licita la subvenció, de manera que es garantisquen l'execució de l'obra i les variacions pressupostàries, si n'hi ha, en l'execució d'aquestes. Aquesta aportació s'haurà d'acreditar en el termini dels 30 dies següents a la notificació de la resolució mitjançant certificat de l'acord adoptat per l'òrgan competent de l'entitat pública o privada cofinançadora, i comprometrà per a l'exercici vigent el crèdit necessari. En cas de despesa plurianual, l'entitat haurà d'aportar l'aprovació d'aquesta despesa plurianual i la seua qualificació com a despesa obligatòria. Si es tractara de persones físiques, formalitzarien aquest compromís per escrit.
  
4. Mantenir l'adaptació realitzada en adequades condicions per un període mínim de 10 anys.
  
5. Realitzar les obres d'adaptació d'acord amb allò que estipula el Decret 193/1988, de 12 de desembre, del Govern de la Generalitat Valenciana.
  
6. Sotmetre's a les actuacions de control financer que corresponen a la Intervenció General o a altres òrgans o institucions de la Generalitat Valenciana d'acord amb la subvenció.
  
7. Acreditar, abans del cobrament, que es troba al corrent de les obligacions tributàries i davant de la Seguretat Social, en la forma prevista per l'Ordre del 30 de maig de 1996, de la Conselleria d'Economia i Hisenda, de Justificació del Compliment d'Obligacions Tributàries i davant la Seguretat Social pels Beneficiaris de subvencions concedides a càrrec dels pressupostos de la Generalitat Valenciana (DOGV núm. 2.275, de 21 de juny de 1996).
  
Article 5. Prioritats
  
S'hi estableixen les prioritats següents:
  
a) Quant a l'àmbit:
  
Prioritat 1: projectes globals que signifiquen millores en l'accessibilitat d'edificis, inclosos els accessos, i els espais urbanístics circumdants.
  
Prioritat 2: adequació d'edificis de pública concurrència.
  
Prioritat 3: adequació d'espais urbanístics d'ús públic.
  
b) Quant a la titularitat:
  
Prioritat 1: persones físiques i jurídiques de caràcter privat.
  
Prioritat 2: entitats públiques.
  
c) Quant a les característiques de l'edifici objecte d'adaptació, s'hi prioritzen els locals destinats al lleure, a la cultura i als esports, amb majors possibilitats d'utilització i major rendibilitat social.
  
Article 6. Formalització
  
Les ajudes podran revestir la forma de subvenció o de conveni de cooperació.
  
En la tramitació dels convenis valdrà el que dispose el Decret 20/1993, de 8 de febrer, del Govern Valencià, pel qual es regula el Registre de Convenis i s'estableix el règim jurídic pressupostari dels convenis que subscriga la Generalitat Valenciana.
  
Article 7. Exclusions i denegacions
  
Queden expressament exclosos d'aquesta convocatòria:
  
1. Edificis i espais de titularitat pública dependents de les administracions central i autonòmica.
  
2. Edificis corresponents a centres que s'han de regir pel Decret 40/1990, de 26 de febrer, del Govern de la Generalitat Valenciana, sobre Registre, Autorització i Acreditació dels Serveis Socials en la Comunitat Valenciana.
  
3. Actuacions realitzades abans de la publicació d'aquesta ordre.
  
4. Edificis i espais urbanístics que, per la època de construcció, estaven obligats al compliment del Decret 193/1988. Amb aquesta finalitat s'assenyala l'1 de maig de 1989 com a data límit d'acabament de les obres de l'edifici l'adaptació del qual pretenga acollir-se a aquesta convocatòria.
  
5. Conceptes que per la seua naturalesa poden ser objecte d'atenció d'altres organismes públics.
  
6. Conceptes que no s'han previst en aquesta ordre, i per això en queden excloses les partides que signifiquen millores i ampliació del que ja hi ha i que no estiguen estretament vinculades a l'accessibilitat.
  
7. Projectes parcials de reforma que no garantisquen l'accessibilitat a tot l'edifici, fins i tot a les zones que no estiguen afectades pel projecte, o adquisició d'equipaments per a edificis o espais que no reunisquen tots els requisits d'accessibilitat. Així mateix, en queden excloses les adaptacions a jardins o a vies públiques que no garantisquen una continuïtat en l'itinerari o no garantisquen que l'adequació projectada siga la més convenient.
  
8. Centres escolars en què es faça ensenyament reglat.
  
Títol II
  
Procediment
  
Capítol I
  
Iniciació del procediment
  
Article 8. Instància i documentació
  
La sol·licitud, d'acord amb l'annex I, signada per la persona interessada o per la representant de l'entitat, estarà acompanyada de la documentació següent:
  
1. Declaració jurada o certificat de la persona representant legal de l'entitat en què conste:
  
a) Que les obres d'adaptació no estan realitzades en el dia de la publicació d'aquesta ordre i/o que l'equipament no ha sigut adquirit.
  
b) Data en què finalitzaren les obres de l'edifici i/o es va realitzar la urbanització per a l'adaptació del qual se sol·licita l'ajuda.
  
2. Llicència d'activitat, si escau.
  
3. Acord de la corporació local o de l'òrgan competent pel qual s'aprova:
  
a) El projecte per a dur a terme les reformes objecte de subvenció o l'adquisició de l'equipament.
  
b) Sol·licitar ajuda a la Conselleria de Benestar Social per a aquesta finalitat.
  
4. Nota Simple acreditativa del Registre de la Propietat del domini i dels altres drets reals sobre l'immoble objecte de l'ajuda.
  
5. En el cas de reformes:
  
5.1. Projecte bàsic i d'execució format com a mínim de la documentació següent:
  
a) Memòria descriptiva del centre i de l'actuació que s'hi projecta, amb annexos a la memòria que justifiquen el compliment de la normativa vigent.
  
b) plec de condicions amb inclusió de planning de temps (Gantt).
  
c) Pla d'emergència i d'evacuació.
  
d) Pressupost detallat amb desglossament de mesures.
  
e) Plànols de l'estat actual, de les modificacions que s'hi projecten que garantisquen el compliment de la normativa vigent i que no s'incorre en l'apartat 7 de l'article 7 d'aquesta ordre.
  
f) En actuacions urbanístiques, emplenar la Fitxa de Guals, d'acord amb l'annex II.
  
g) En actuacions arquitectòniques, emplenar la Fitxa d'Edificació, segons annex III.
  
5.2. Justificant de ser propietari de l'edifici o, si no n'hi ha, autorització escrita de la persona propietària o de l'òrgan de govern, si escau, en què conste l'autorització o l'acord per a realitzar les obres d'adaptació i el compromís de compliment de les obligacions indicades en aquesta ordre.
  
5.3. Documentació fotogràfica formada per fotografies i diapositives de façana i de zones que es modifiquen.
  
6. En el cas d'adquisició d'equipament, pressupost detallat de l'equipament objecte de sol·licitud, amb memòria justificativa de la necessitat.
  
7. Si la persona sol·licitant és una persona física casada i el bé objecte de l'ajuda pertany conjuntament als cònjuges, s'haurà d'acreditar per escrit el consentiment d'ambdues parts, i també el compromís d'assumir les obligacions imposades per aquesta ordre a les persones beneficiàries de les subvencions.
  
Article 9. Lloc de presentació
  
Les sol·licituds d'ajuda es presentaran, juntament amb la documentació requerida, en la Direcció General de Serveis Socials, carrer de Colom 80, 46275 València, sense perjudici del que disposa l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
Article 10. Terminis de presentació
  
El termini de presentació de les sol·licituds serà de 60 dies naturals comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
Capítol II
  
Tramitació, resolució i recursos
  
Article 11. Instrucció
  
Una vegada rebudes les sol·licituds es procedirà a la verificació i, en cas que no reunisquen els requisits assenyalats en l'article 70 de la Llei de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb aquesta ordre resulte exigible, es requerirà l'entitat interessada perquè, en el termini de 10 dies, esmene la falta o acompanye els documents preceptius, amb indicació que si no ho fera així, se li tindrà per desistit en la seua petició i s'arxivarà l'expedient sense més tràmit.
  
L'òrgan competent per a la resolució de l'expedient, a la vista de la documentació que hi ha en cadascun d'aquests i de les obligacions que s'adquirisquen per la concessió de l'ajuda, podrà obtenir els informes d'organismes i d'entitats que considere oportú i realitzar les comprovacions que consideren convenients sobre l'exactitud de tot això.
  
Quan l'objecte de la sol·licitud siga finançar obres, la memòria i/o el projecte tècnic seran sotmesos a informe de l'Àrea d'Infrastructures de la Conselleria de Benestar Social.
  
Article 12. Resolució
  
1. La directora general de Serveis Socials elevarà proposta de resolució a la consellera de Benestar Social, qui resoldrà les peticions formulades a l'empara d'aquesta ordre..
  
2. El termini màxim per tal de tramitar i resoldre les sol·licituds serà de 3 mesos comptadors des de la data d'acabament del termini de presentació que fixa aquesta ordre.
  
Si no hi recau resolució expressa en termini, haurà d'entendre's desestimada la sol·licitud formulada per la persona interessada.
  
3. L'import de les subvencions concedides no podrà superar, aïlladament o en concurrència amb subvencions o ajudes d'altres administracions públiques o d'altres ens públics o privats nacionals o internacionals, el cost de l'activitat que ha de desplegar l'entitat beneficiària.
  
4. La concessió d'una subvenció a l'empara d'aquesta ordre no comporta cap obligació per a la Conselleria de Benestar Social d'adjudicar subvencions en les convocatòries corresponents als exercicis econòmics següents.
  
5. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o d'ajudes atorgades per altres administracions o ens públics o privats, podrà donar lloc a la modificació de la resolució de concessió.
  
6. Podrà ser motiu de denegació de noves ajudes la justificació incorrecta o nul·la d'ajudes d'exercicis anteriors.
  
Article 13. Recursos
  
Contra les resolucions, expresses o presumptes, dictades per la consellera de Benestar Social, s'hi podrà interposar recurs contenciós administratiu en la forma, el termini i les condicions que determina la llei reguladora d'aquesta jurisdicció, amb la comunicació prèvia a aquesta Conselleria de la intenció d'interposar aquest recurs.
  
En tot cas, per a la interposició del recurs contenciós administratiu contra resolucions presumptes, caldrà que amb caràcter previ la persona interessada acredite l'eficàcia de l'acte presumpte d'acord amb el que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú.
  
Títol III
  
Del pagament i de la justificació de les subvencions
  
Article 14
  
El pagament i justificació d'aquestes ajudes es realitzarà d'acord amb el que estipulen els articles següents.
  
Article 15. Ajudes per a equipament
  
Els pagaments es realitzaran contra presentació de factures reglamentàries segons la normativa vigent (Reial Decret 2.402/85, modificat parcialment pel Reial Decret 80/96, de 26 de gener), juntament amb les còpies d'aquestes. Aquestes còpies les compulsarà el departament corresponent i en quedarà la factura original en poder de la persona beneficiària. Les corporacions locals podran substituir l'esmentada documentació per certificació expedida per l'interventor local en què consten les quantitats aplicades a l'objecte de la subvenció amb detall exprés dels diferents conceptes subvencionats, de les unitats i dels imports parcials. Aquestes quantitats s'han de trobar, si més no, en situació d'»obligacions reconegudes», i així haurà de constar en el certificat.
  
S'estableix el 31 d'octubre de 1998 com a data límit de presentació de justificants per a aquestes ajudes.
  
Article 16. Ajudes per a reforma
  
1. Els pagaments es realitzaran contra certificat d'obra expedida per tècnic o tècnica competent, d'acord amb les condicions de finançament establides i segons el projecte presentat. Aquests certificats es realitzaran d'acord amb el model oficial, i seran aprovades per òrgan competent per a la contractació de les obres subvencionades. Es presentaran per triplicat.
  
2. El pagament d'aquestes ajudes exigeix el compliment de les obligacions indicades en l'article 4 i, específicament, les contingudes en els punts 2 i 3: certificat del compromís d'assumir-ne el cost, contracte d'adjudicació d'obres i programa d'actuació. No es procedirà al pagament de l'ajuda si aquests tres requisits no s'han formalitzat en el temps i la forma escaients.
  
Article 17. Comunicació del cobrament de la subvenció
  
Després del cobrament de cada termini de subvenció, les entitats hauran de trametre a l'òrgan competent en serveis socials, i en el termini d'un mes des d'aquesta percepció, comunicació escrita que l'han rebuda, d'acord amb les normes següents:
  
- En el cas de les corporacions locals, carta de pagament amb expressió de la data, de la quantia i del concepte, expedida pel tresorer i intervinguda per l'interventor de fons, acreditativa de l'ingrés de la subvenció en les arques de la corporació.
  
- En el cas de les entitats, notificació del titular, la qual comunicarà la percepció de la subvenció i indicarà la data, la quantia i el concepte d'aquesta.
  
Article 18. Revisió
  
Es delega en la directora general de Serveis Socials la facultat de deixar sense efectes, totalment o parcial, la resolució de concessió i, si escau, exigir el reintegrament de les quantitats indegudament percebudes i la exigència dels interessos de demora des del moment del pagament de la subvenció, quan s'incomplisquen les condicions, els termes o els maneres establits en aquesta convocatòria, o en l'article 47.9 del text refós de la Llei d'Hisenda Pública de la Generalitat Valenciana, o en la resolució mateixa de concessió. En qualsevol cas, la quantitat concedida en concepte de reforma es reduirà proporcionalment d'acord amb la baixa en l'adjudicació de l'obra.
  
El procediment s'iniciarà d'ofici com a conseqüència de la iniciativa mateix de l'òrgan competent, d'ordre superior, de la petició raonada d'altres òrgans que tinguen atribuïdes o no facultats d'inspecció en la matèria, o de la formulació d'una denúncia.
  
En la tramitació del procediment es garantirà, en tot cas, el dret de la persona interessada a l'audiència.
  
El termini màxim per a resoldre serà de sis mesos des del moment en què va ser incoat l'expedient de revocació o de minoració.
  
Les quantitats que cal reintegrar tindran la consideració d'ingrés de dret públic a l'efecte del procediment aplicable al cobrament.
  
Article 19
  
Les ajudes convocades per aquesta ordre seran ateses dins de la secció 16, a càrrec del programa pressupostari 313.10 €Serveis Socials-, línia de subvenció 702/000/98 (projecte comptable 229) ?Millora de condicions d'accessibilitat al medi físic?, per un import global màxim de 84.209.456 PTA.
  
DISPOSICIÓ ADDICIONAL
  
Els aspectes regulats en aquesta ordre s'aplicaran sense perjudici de totes aquelles normes que regeixen el règim jurídic de l'administració de la Generalitat Valenciana i de les seues entitats autònomes, especialment en matèria pressupostària.
  
DISPOSICIONS FINALS
  
Primera
  
Als locals objecte de reforma caldrà exposar en lloc visible una placa d'identificació que especifique que l'adaptació ha sigut subvencionada per la Generalitat Valenciana, sempre que l'ajuda siga superior al 50% del cost.
  
Segona
  
Aquests ordre entra en vigor l'endemà de la publicació en el Diari Oficial de la Generalitat Valenciana.
  
València, 24 de juny de 1998
  
La consellera de Benestar Social,
  
MARCELA MIRÓ PÉREZ
  
Annex I
  
El Sr./la Sra. ... com a ... de l'Ajuntament/entitat ... facultat per a aquest acte per ...
  
SOL·LICITA: les ajudes que estableix l'Ordre de la Conselleria de Treball i Afers Socials de data ... (DOGV núm. ... de ...) per a l'eliminació de barreres arquitectòniques, d'acord amb les característiques següents:
  
1. Dades d'identificació del sol·licitant
  
Ajuntament/Entitat ...., NIF ..., domicili ..., localitat ..., província ..., CP ... telèfon ..../... FAX ...
  
2. Dades d'identificació de l'objecte de l'adaptació
  
- Local destinat a ...
  
- Adreça ...., localitat -
  
- Altres ...
  
3. Descripció de les adaptacions que cal realitzar
  
4. Dades econòmiques
  
- Cost de les adaptacions ....
  
- Subvenció sol·licitada ...
  
5. Dades bancàries. Domiciliació
  
- Titular ...
  
- Entitat bancària ... Codi -
  
- Sucursal ... Codi ...
  
- Núm. de compte ...
  
..., ... d ... de 1998
  
(signatura)